पहली बार बटन दबाकर चुनेंगे अध्यक्ष
भास्कर न्यूज | कांकेर/नरहरपुर
ग्राम पंचायत से छह साल पहले नगर पंचायत का दर्जा पाने वाले नरहरपुर में सोमवार को दूसरा चुनाव है। क्षेत्र के 3125 मतदाता पहली बार ईवीएम में बटन दबाकर अध्यक्ष और पार्षद के लिए मतदान करेंगे। प्रशासन ने मतदान के लिए 61 बैलेट व कंट्रोल यूनिट की व्यवस्था की है। हर बूथ में दो-दो ईवीएम लगाए जाएंगे। एक ही ईवीएम में अध्यक्ष, पार्षद और नोटा शामिल है। मतदाताओं को ईवीएम में दो बार बटन दबाकर मतदान करना होगा।
नरहरपुर नगर पंचायत चुनाव में पहली बार इलेक्ट्रानिक वोटिंग मशीन से मतदान किया जाएगा। चुनाव के लिए सभी 15 वार्ड में दो बैलेट यूनिट और कंट्रोल पैनल लगाया गया है। इसके अलावा आठ-आठ बैलेट व कंट्रोल यूनिट रिजर्व रखा गया है। किसी बूथ में मशीन में खराबी आने पर इनका इस्तेमाल किया जाएगा। ईवीएम में अध्यक्ष व पार्षदों के अलावा नोटा का निशान भी शामिल है। एक ईवीएम में 16 बटन हैं। इसमें इंड बटन भी शामिल है। चुनाव के लिए तय क्रम के अनुसार पहला बटन अध्यक्ष शीर्षक के लिए छोड़ा जाएगा। इसके बाद 10 अध्यक्ष उम्मीदवारों के नाम होंगे। 12वें नंबर का बटन नोटा का होगा। इसके बाद 13वें नंबर का बटन पार्षद शीर्षक के लिए छोड़ा जाएगा। इसके बाद वार्ड के पार्षद उम्मीदवारों के नाम क्रम से होंगे।
ईवीएम में निर्दलीय आगे और पार्टी उम्मीदवार पीछे : चुनाव के लिए तैयार किए गए बूथ में हिंदी वर्णमाला के अनुसार अध्यक्ष प्रत्याशियों को क्रम से रखा गया है। निर्दलीय सबसे पहले और पार्टी उम्मीदवार सबसे नीचे हैं। 10 प्रत्याशियों के क्रम में नंबर- एक से लेकर नंबर- सात तक और नंबर- नौ में निर्दलीय उम्मीदवार हैं। नंबर-आठ पर भाजपा व नंबर- 10 पर कांग्रेस उम्मीदवार है।
नकली इवीएम
सुबह 7 बजे से दोपहर 3 बजे तक चलेगा मतदान
मतदान की शुरुआत सुबह 7 बजे से होगी। मतदान दोपहर 3 बजे चलेगा। अंतिम समय पर बूथ में भीड़ बढ़ी, तो समय समाप्त होने पर कैंपस में मौजूद मतदाताओं को टोकन दिए जाएंगे। इसकी मदद से उन्हें समय समाप्ति के बाद भी मतदान कराया जा सकेगा।
मतदान के लिए वोटर आईडी समेत 15 दस्तावेज होंगे मान्य
मतदान के दौरान वोटर आईडी कार्ड को सबसे विश्वसनीय माना जाता है। मतदाता के पास किसी कारणवश वोटर आईडी नहीं है, तो वह आधार कार्ड, राशन कार्ड, ड्राइविंग लाइसेंस समेत अन्य 15 दस्तावेज की मदद से मतदान कर सकता है।
शत-प्रतिशत करें मतदान
मतदाता शांतिपूर्ण तरीके से अपने मताधिकार का प्रयोग कर शत-प्रतिशत मतदान करें। एक मतदाता को अध्यक्ष व पार्षद के लिए दो बार बटन दबाना होगा। मतदान के लिए एपिक के अलावा अन्य मान्य दस्तावेज प्रस्तुत किए जा सकते हैं। रेणुका श्रीवास्तव, निर्वाचन अधिकारी व एसडीएम, कांकेर
11 वार्ड में दूसरे ईवीएम में भी पार्षद उम्मीदवार
15 बूथ में दो-दो ईवीएम लगाए गए हैं। इनमें से 11 बूथ में पार्षद उम्मीदवार दूसरे ईवीएम में भी नजर आएंगे। चार बूथ में पार्षद के दो उम्मीदवारों के साथ नोटा शामिल होने के कारण अलग से एक और ईवीएम जोड़ा गया है। पार्षद उम्मीदवारों के नाम पहले ईवीएम में ही दर्ज होंगे। ऐसा वार्ड नंबर-1, 2, 3 व 8 में होगा। इसके अलावा अन्य वार्ड में दूसरे ईवीएम में भी उम्मीदवारों के नाम होंगे।
सुरक्षा के पुख्ता इंतजाम, चारों ओर नाकाबंदी
पंचायत चुनाव को लेकर पुलिस ने सुरक्षा के कड़े इंतजाम किए हैं। हर बूथ में एक-चार का बल तैनात रहेगा, जिसमें एएसआई व चार आरक्षक शामिल होंगे। हर बूथ में फारेस्ट गार्ड व कोटवारों की भी तैनाती की गई है। मतदान के दौरान नरहरपुर पहुंचने वाले सभी रास्तों पर पुलिस की नाकाबंदी की गई है। असामाजिक तत्वों के प्रवेश को रोकने हर नाके पर एक-चार का बल तैनात रहेगा।
फैक्ट फाइल
मतदाता 3125
महिला 1577
पुरुष 1548
बूथ 15
ईवीएम 30
अध्यक्ष उम्मीदवार 10
पार्षद उम्मीदवार 57
रहेंगी दो इवीएम, अध्यक्ष व पार्षद के लिए दो बार बटन दबाना होगा
वार्ड महिला पुरुष कुल
01 120 103 223
02 80 76 156
03 89 78 167
04 93 98 191
वार्ड महिला पुरुष कुल
05 122 115 237
06 80 67 147
07 92 96 188
08 31 34 65
वार्ड महिला पुरुष कुल
09 161 146 307
10 118 122 240
11 152 170 322
12 147 153 300
वार्ड महिला पुरुष कुल
13 84 89 173
14 76 72 148
15 132 129 261
कुल 1577 1548 3125
वार्डवार मतदाताओं की संख्या
कांकेर. मतदान के एक दिन पूर्व पुलिस ने नरहरपुर में किया फ्लैग मार्च।
hin_Deva mai_Deva hin_Deva hin_Deva awa_Deva hne_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva kas_Deva npi_Deva mai_Deva npi_Deva kas_Deva hne_Deva awa_Deva awa_Deva hin_Deva mai_Deva unk unk unk unk mai_Deva unk unk unk unk mai_Deva unk unk unk unk mai_Deva unk unk unk bho_Deva bho_Deva awa_Deva